**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts. 2016. gada februāra „Deklarācijas par Māra Kučinska vadītā Ministru kabineta iecerēto darbību” 62. 1.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) paredz piešķirt Veselības ministrijai, Labklājības ministrijai un Ārlietu ministrijai finanšu līdzekļus medicīniskās palīdzības sniegšanai no karadarbības Ukrainā cietušajām personām.Neskatoties uz starptautiskajiem centieniem, konflikts Ukrainas austrumos turpinās, kā rezultātā Ukraina dienā ziņo par vidēji diviem līdz trijiem karadarbības zonā cietušiem Ukrainas karavīriem. Minskas vienošanās izpildē šobrīd nav vērojams progress, vienlaikus starp Ukrainas bruņotajiem spēkiem un Krievijas Federācijas atbalstītajiem separātistiem, kuru *de facto* kontrolē ir teritorijas Ukrainas austrumos, notiek apšaudes ar mainīgu intensitāti. Ņemot vērā konfliktsituāciju Ukrainas austrumos, 2014. gadā tika uzsākta Ukrainas krīzes laikā cietušo personu ārstēšana Latvijas ārstniecības iestādēs, kas tika turpināta arī 2015. un 2016. gadā. Šo gadu laikā valsts atbalsta programmas ietvaros Latvijā ārstējušies 26 Ukrainas karavīri. Divpusējo tikšanos laikā, tai skaitā Ukrainas prezidenta Petro Porošenko oficiālās vizītes laikā Latvijā 2017. gada 4. aprīlī un Latvijas Republikas Ministru prezidenta Māra Kučinska vizītes laikā Ukrainā 2017. gada 5. - 6. aprīlī, Ukrainas valsts amatpersonas vairākkārt izteikušas pateicību par Latvijas īstenoto atbalsta programmu un ir lūgušas to turpināt. Ņemot vērā nepastāvīgo drošības situāciju Ukrainas austrumos un joprojām notiekošās apšaudes starp Krievijas Federācijas atbalstītajiem separātistiem un Ukrainas bruņotajiem spēkiem, kuru laikā Ukrainas karavīri gūst smagus ievainojumus, redzam nepieciešamību arī 2017. gadā turpināt valsts atbalsta programmu Ukrainas karavīru ārstēšanai un rehabilitācijai Latvijā.Lai īstenotu pilnvērtīgu Ukrainas karavīru ārstēšanu, tai skaitā primāri nepieciešamo medikamentu nodrošināšanu, un rehabilitāciju, nepieciešams piešķirt Veselības ministrijai papildus 28 000 euro šo izdevumu segšanai. Ņemot vērā līdzšinējo pieredzi personu ārstniecībā un rehabilitācijā, valdības atbalsta programmas ietvaros vidēji tiek rēķināti 5000 – 6000 EUR uz vienu personu. Tomēr jāņem vērā, ka veikto medicīnisko manipulāciju sarežģītība katrā konkrētajā gadījumā ir atšķirīga, līdz ar to precīzus izdevumus iepriekš ir grūti prognozēt. Pēc ārstniecības vai rehabilitācijas kursa beigām, izrakstot personu no Latvijas ārstniecības iestādēm, var būt nepieciešams nodrošināt personu ar primāri nepieciešamajiem medikamentiem.Lai ārstniecības vai rehabilitācijas ietvaros nodrošinātu tehniskos palīglīdzekļus (piemēram, elektrostimulatorus, ortozes u.c.), nepieciešams piešķirt Labklājības ministrijai 2000 euro šo izdevumu segšanai.Lai segtu minēto personu un to pavadošo personu ceļošanas izdevumus no Ukrainas uz Latviju un atpakaļ uz Ukrainu, nepieciešams piešķirt Ārlietu ministrijai papildus 4 000 eurošo ceļa izdevumu segšanai. Ņemot vērā sarežģīto drošības situāciju Ukrainas austrumos un Ukrainas puses lūgumu turpināt Latvijas valdības atbalsta programmu Ukrainas karavīru ārstēšanai un rehabilitācijai Latvijā 2017. gadā, rīkojuma projekts paredz papildus finanšu līdzekļu piešķiršanu Veselības ministrijai, Labklājības ministrijai un Ārlietu ministrijai ne vairāk kā 34 000 euro apmērā, kas tiks izlietoti šādu aktivitāšu veikšanai: 1. vismaz piecu, ja iespējams, palielinot ārstējamo personu skaitu, karadarbības Ukrainā rezultātā cietušo personu ārstniecības, tai skaitā primāri nepieciešamo medikamentu iegādes un rehabilitācijas Latvijā nodrošināšanai 28 000 euro apmērā;
2. tehnisko palīglīdzekļu nodrošināšanai 2000 euro;
3. cietušo un viņu pavadošo personu nogādāšanai no Ukrainas uz Latviju un no Latvijas uz Ukrainu izdevumu segšanai 4 000 euro(tai skaitā 1 personas, kura Latvijā ārstējās 2016. gada decembrī, nogādāšanai uz Ukrainu).

Attiecīgo finanšu līdzekļu nodrošināšana atbilst Latvijas ārpolitiskajām interesēm sniegt humānās palīdzības atbalstu Ukrainai, ņemot vērā ilgstoši saasināto drošības situāciju Ukrainas austrumos.  |
| 3. | Projekta izstrādē iesaistītās institūcijas | Ārlietu ministrija, Labklājības ministrija un Veselības ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 34 000 | 0 | 0 | 0 |
| 2.1. valsts pamatbudžets | 0 | 34 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -34 000 | 0 | 0 | 0 |
| 3.1. valsts pamatbudžets | 0 | -34 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 34 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Karadarbības Ukrainā rezultātā cietušo personu ārstniecībai un rehabilitācijā Latvijā – 34 000 euro(28 000 euroVeselības ministrijai, 2000 euro Labklājības ministrijai, un 4 000 euroĀrlietu ministrijai):No valsts budžeta programmas 02.00.00 „Līdzekļi neparedzētiem gadījumiem” 2014. gadā,   2015. gadā un 2016. gadā palīdzības sniegšanai karadarbībā Ukrainā cietušajām personām Veselības ministrijai piešķirts 112 464 euro. Ņemot vērā iepriekšējo praksi, lielākās izmaksas viena pacienta ārstniecībai sastādīja 11 304, 73 euro, otrs augstākais izmaksu līmenis sasniedza 8 062, 81 euro*.* Zemākās izmaksas, kas tērētas pacientu ārstniecībai sastādīja no 306 līdz 500 euro par personu. Ņemot vērā to, ka personas ārstniecības izmaksas cieši saistītas ar uzstādīto diagnozi un var tikt noteiktas, tikai pēc ārstniecības procedūru piemērošanas, detalizēts izdevumu aprēķins nav iespējams.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2017. gadā 34 000 euro apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu, Labklājības un Veselības ministrijas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav. |

Anotācijas IV, V un VI sadaļas nav attiecināmas.

Ārlietu ministrs Edgars Rinkēvičs

Vīza: Valsts sekretāra pienākumu izpildītājs Andris Pelšs

12.04.2017. 11:00

1125

Zane Bērziņa

Tālr. 67016489,

e-pasts: zane.berzina@mfa.gov.lv